ⴼⴰⵟⵉⵎⴰ ⵍⵎⵔⵏⵉⵙⵉ

ⴼⴰⵟⵉⵎⴰ ⵍⵎⵔⵏⵉⵙⵉ (1940 - 2015 ) ⵜⴳⴰ ⵢⴰⵜ ⵜⵎⵙⵏⴰⵎⵓⵏⵜ ⴷ ⵜⵎⴰⵔⴰⵜ ⵜⴰⵎⵖⵔⵉⴱⵉⵜ ⵜⴰⵎⴰⵣⵉⵖⵜ ⵜⴰⵎⵙⴼⴰⵍⵜ, ⵜⵍⵓⵍ ⴳ ⴼⴰⵙ ⴷ ⵜⵏⴽⵔ ⴷ ⴳ ⵢⴰⵜ ⵜⵡⵏⵏⴰⴹⵜ ⵏ "ⵓⵃⵔⵉⵎ" ⵜⴰⵇⴱⵓⵔⵜ, ⴰⵢⴰ ⴰⴷ ⵉⴹⵉⵚⵏ ⵙ ⵜⴰⵖⴱⵓⵜ ⴳ ⵜⵉⵔⵔⴰ ⵏⵏⵙ. ⵜⵖⵔⴰ ⴳ ⵜⵉⵏⵎⴰⵍ ⵜⵉⵏⴰⵎⵓⵔⵉⵏ ⴷ ⵜⵉⴼⵕⴰⵏⵚⵉⵚⵉⵏ ⵙ ⵙⵉⵏ ⵉⵜⵙⵏ, ⵜⵙⵎⴷ ⵉⵍⵎⵎⴰ ⵜⵉⵖⵓⵔⵉⵡⵉⵏ ⵏⵏⵙ ⵜⵉⵏⴰⴼⵍⵍⴰⵜⵉⵏ ⴳ ⵜⵎⴰⵙⵙⴰⵏⵉⵏ ⵜⵉⵙⵔⵜⴰⵏⵉⵏ ⴳ ⵜⵙⴷⴰⵡⵉⵜ ⵏ ⵓⵚⵓⵕⴱⵓⵏ ⴳ ⴱⴰⵔⵉⵣ ⴷ ⵜⵙⴷⴰⵡⵉⵜ ⵏ ⴱⵔⴰⵏⴷⵉⵣ ⴳ ⵉⵡⴰⵏⴽⵏ ⵉⵎⵓⵏⵏ, ⵖⵉⵏⵏ ⴰⴷ ⵖ  ⵜⵓⵎⵥ ⵜⵓⴳⴳⴰ ⵏ ⴷⵓⴽⵜⵓⵔⴰ. ⴹⴰⵕⵜ ⵏ ⵡⵓⵖⵓⵍ ⵏⵏⵙ ⵖⵔ ⵍⵎⵖⵔⵉⴱ, ⵜⵙⵡⵓⵔⵉ ⴰⵎⵎ ⵜⵙⵍⵎⴰⴷⵜ ⴷ ⵜⵎⵣⵔⴰⵡⵜ ⴳ ⵜⵙⴷⴰⵡⵉⵜ ⵏ ⵎⵓⵃⵎⵎⴰⴷ ⵡⵉⵙ ⵙⵎⵎⵓⵙ ⴳ ⵕⵕⴱⴰⵟ, ⴷ ⵜⴼⴽⴰ ⵜⵓⴷⵔⵜ ⵏⵏⵙ ⵉ ⵜⵉⵔⵔⴰ ⴷ ⵜⵖⵏⵙⴰ ⴳ ⵡⴰⵎⵓⵏ ⵓⵖⵔⵉⵎ ⵖⴼ ⵉⵣⵔⴼⴰⵏ ⵏ ⵜⵎⵖⴰⵔⵉⵏ ⴷ ⵉⵙⴽⵉⵍⴰ, ⴷ ⵜⵙⵙⵔⵙⵍ ⵜⵉⵙⵏⵜⴰⵢⵉⵏ ⵜⵉⵅⴰⵜⴰⵔⵉⵏ ⵣⵓⵏ ⴷ "ⵜⵉⵔⵇⵇⴰⴼⵉⵏ ⵜⵓⵖⵔⵉⵎⵉⵏ".ⵎⴰ ⵉⴳⴰⵏ ⴼⴰⵟⵉⵎⴰ ⵍⵎⵔⵏⵉⵙⵉ

 ⴰⵙⵏⴼⴰⵔ ⴰⵡⵏⴳⵉⵎ ⴷ ⵢⵉⴹⵉⵚ ⴰⵎⴰⵜⴰⵢ 
ⴰⵔ ⵉⵜⵜⵙⴷⵉⴽⵏ ⵓⵙⵏⴼⴰⵔ ⴰⵡⵏⴳⵉⵎ ⵏ ⵍⵎⵔⵏⵉⵙⵉ ⵖⴼ ⵡⴰⵍⴰⵙ ⵏ ⵜⵖⵓⵔⵉ ⵉ ⵓⵎⵣⵔⵓⵢ ⴰⵡⵉⵙⵍⴰⵎ ⴷ ⵓⵡⵏⴳⵎ ⴰⵙⴳⴷⴰⵏ ⵙ ⵓⵎⵏⴰⴷ ⴰⵙⴷⵏⴰⵏ, ⵙ ⵓⵡⵜⵜⴰⵙ ⵏ ⵓⵙⴼⵙⵉ ⵏ ⵜⵓⵚⴽⵉⵡⵉⵏ ⵏ ⵜⵥⵕⴰⵡⵜⵎ(ⴰⵎⵓⵙⵙⵓ ⵏ ⵉⵡⵜⵎⴰⵏ) ⵍⵍⵉ ⵉⵖⵍⵍⴱⵏ ⵖⴼ ⵓⵙⴼⵙⵉ ⵏ ⵉⴹⵕⵉⵚⵏ ⵉⵙⴳⴷⴰⵏⵏ. ⵜⴽⴽⴰ ⵜⵜ ⴰⵔ ⵜⴻⵜⵜⴰⵏⵏⴰⵢ ⵎⴰⵙ ⴰⴷⴰⴳⴰⵣ ⵏ ⵜⵎⵖⴰⵔⵜ ⴳ ⴽⵔⴰ ⵏ ⵉⵎⵓⵏⵏ ⵏ ⵢⵉⵙⵍⴰⵎ ⵓⵔ ⴰⵔ ⵉⵜⵜⵓⵔⵔⵉ ⵖⴼ ⵍⵇⵓⵕⴰⵏ ⵏⵖ ⵖⴼ ⵓⴷⴰⵙⵉⵍ ⵏ ⵢⵉⵙⵍⴰⵎ, ⵎⴰⵛⴰ ⴰⵔ ⵉⵜⵜⵓⵔⵔⵉ ⵖⴼ ⵉⵙⵙⴼⵔⵓⵜⵏ ⴷ ⵉⴼⴰⵔⵙⵏ ⵏ ⵜⵥⵕⴰⵡⵜⵎ  ⵏ ⵡⴰⵡⴰⵍ ⵏ ⵡⴰⵙⵔ ⴷ ⵓⵎⵣⵔⵓⵢ ⵍⵍⵉ ⵉⵙⵡⵓⵔⵉⵏ ⵉ ⵜⵏⴰⴼⵓⵜⵉⵏ ⵏ ⵜⵓⴼⵔⵉⵏⵉⵏ ⵜⵉⵏⴱⴱⴰⴹⵉⵏ. ⵙ ⵜⵉⵔⵔⴰ ⵏⵏⵙ ⴷ ⵉⵔⵣⵣⵓⵜⵏ ⵏⵏⵙ ⵉⴱⴰⵔⴰⵣⵏ, ⵜⵙⵡⵓⵔⵉ ⵖⴼ ⵓⵙⴽⴰⵏ ⵏ ⵜⵡⵍⴰⴼⵜ ⵏ ⵜⵎⵖⴰⵔⵜ ⵣⵓⵏⴷ ⴽⵔⴰ ⵏ ⵓⵎⵓⴷⴷⴰⵔ ⴰⵎⴳⴳⴰⵢ ⵉⵍⴰⵏ ⵜⴰⴳⵔⵔⴰⵡⵜ ⴷ ⵢⵉⵎⴰⵏ ⴷ ⵜⴼⴽⴽⴰ, ⴷ ⴰⵔ ⵜⴻⵜⵜⵉⵔⵉ ⴰⵀⴰ ⵜⴳ "ⵛⴰⵀⵕⴰⵣⴰⴷ ⵜⴰⵎⵖⵔⵉⴱⵉⵜ" ⵏⵏⴰ ⵉⵜⵜⴰⵍⵙⵏ ⵜⴰⵍⵍⴰⵙⵉⵏ ⵏ ⵜⵎⵖⴰⵔⵉⵏ ⵉⵜⵜⵓⵙⵏⵏⵓⵔⴰⴼⵏ ⴷ ⴰⵔ ⵜⴻⵜⵜⵎⵣⴰⵖ ⵖⴼ ⵉⵣⵔⴼⴰⵏ ⵏⵏⵙⵏⵜ. ⴰⵙⵏⴼⴰⵔ ⴰⵡⵏⴳⵉⵎ ⴷ ⵢⵉⴹⵉⵚ ⵏⵏⵙ

 ⴷⴼⴼⵉⵔ ⵏ ⵓⴱⵔⴱⵓⵔ/ⵓⵎⵍⵃⴰⴼ ⴷ ⵓⵣⵖⴰⵏ ⵏ ⵜⵏⵏⵓⵎⵙⴰ ⵜⵓⵜⵔⵉⵎⵜ 
ⴳ ⵓⴷⵍⵉⵙ ⵏⵏⵙ ⴰⴳⵔⴰⵡⵍⴰⵏ "ⴷⴼⴼⵉⵔ ⵏ ⵓⴱⵔⴱⵓⵔ", ⵜⵕⵥⴰ ⴼⴰⵟⵉⵎⴰ ⵍⵎⵕⵏⵉⵙⵉ ⵜⴰⵏⵏⴰⵢⵜ ⵜⵓⵔⵙⵉⵍⵜ ⵍⵍⵉ ⵜⵙⵔⵙ ⵜⵎⵓⵖⵍⵉ ⵜⵓⵜⵔⵉⵎⵜ ⵖⴼ ⵜⵎⵖⴰⵔⵜ ⵜⴰⵏⵙⵍⵎⵜ ⴰⵎ ⵜⵓⵏⴳⵉⵙⵜ ⵏ ⵜⵡⵉⵖⵉ. ⵜⴽⴽⴰ ⵜⵜ ⵉⵏⵏ ⵜⴰⴳⵯⵉ ⴰⵙⵔⵙ ⵏ ⵎⴰⵕⵕⴰ ⵜⵉⵎⵖⴰⵔⵉⵏ ⵏ "ⵓⵎⴰⴹⴰⵍ ⵡⵉⵙ ⴽⵕⴰⴹ" ⴳ ⵢⴰⵜ ⵜⵙⴽⵏⵉⵜ, ⴷ ⵜⵎⵢⴰⴳⴳⴰ ⴷ ⵎⴰⵙ ⵜⵉⵎⵖⴰⵔⵉⵏ ⵜⵉⵏⵙⵍⵎⵉⵏ ⵓⵔ ⴰⵔ ⴱⴰⵀⵔⴰ ⴼⵍⵍⴰⵙⵏ ⵉⵜⵜⵉⵍⵉ ⵓⵙⵏⵏⵓⵔⴼ ⵓⴳⴳⴰⵔ ⵏ ⵜⵎⵖⴰⵔⵉⵏ ⵏ ⵜⵉⵜⵔⵉⵎⵉⵏ. ⵉⵖ ⴰⵔ ⵢⴰⴷⵍⵍⵉ "ⵜⵙⴱⵣⵣⵉⵣ ⵜⴷⵍⵙⴰ ⵜⴰⵏⵙⵍⵎⵜ ⴰⴱⵔⴱⵓⵔ ⴰⴽⵎⴰⵎ" ⴰⵜⵉ ⵜⴰⴷⵍⵙⴰ ⵜⵓⵜⵔⵉⵎⵜ ⴰⵔ ⵜⵙⴱⵣⵣⵉⵣ ⵢⴰⵏ ⵓⴱⵔⴱⵓⵔ ⵍⵍⵉ ⴱⴰⵀⵔⴰ ⵉⵛⵇⵇⴰⵏ ⴷ ⵍⵍⵉ ⵉⴳⴰⵏ ⵜⵉⵎⵙⵜⴰⵍ ⵏ ⵓⴼⵓⵍⴽⵉ ⴷ ⵜⵄⵓⵔⵔⵎⴰ, ⴷ ⴰⵔ ⵜⵊⵍⵍⵓ ⵜⵎⵖⴰⵔⵜ ⴰⵣⴰⵍ ⵏⵏⵙ ⴳ ⵡⴰⵎⵓⵏ ⵉⵖ ⴽⴰ ⴷ ⵜⵎⵖⵓⵔ. ⵙ ⵎⴽⴰⴷ, ⵜⵓⵡⵙ ⵍⵎⵔⵏⵉⵙⵉ ⴳ ⵓⵣⵖⴰⵏ ⵏ ⵜⵏⵏⵓⵎⵙⴰ ⵜⵓⵕⵓⴱⴱⵉⵜ ⴷ ⵜⵕⵥⵎ ⵜⴰⴳⴳⵓⵔⵜ ⵖⴼ ⵢⴰⵜ ⵜⵥⵕⵡⵜⵎⵜ ⵍⵍⵉ ⴱⴰⵀⵔⴰ ⵉⵎⵢⴰⵏⴰⵡⵏ ⴷ ⵍⵍⵉ ⵉⴳⴰⵏ ⵜⴰⵥⵕⵖⵔⵓⴷⴰⵏⵜ .ⴼⴰⵟⵉⵎⴰ ⵍⵎⵔⵏⵉⵙⵉ 

 ⵜⵉⵎⵙⴰⵔⵉⵏ ⵏ ⵜⵎⵖⴰⵔⵜ ⵜⴰⵜⵔⴰⵔⵜ ⴷ ⵍⵉⵙⵍⴰⵎ ⴷ ⵜⵓⴳⴷⵓⵜ 
ⴳ ⵉⴳⵉⵜⵏ ⵢⴰⴹⵏⵉⵏ ⴰⵎ "ⵜⴰⵖⵡⵡⴰⵖⵜ ⵏ ⵜⵎⵖⴰⵔⵜ ⴷ ⵜⵎⴽⵜⵉⵜ ⵜⴰⵏⵙⵍⵎⵜ", ⵜⵙⵍⴹ ⵍⵎⵔⵏⵉⵙⵉ ⵜⵉⵎⵙⴰⵔⵉⵏ ⵜⵉⵜⵔⴰⵔⵉⵏ ⵍⵍⵉ ⵜⴻⵜⵜⵎⴰⴳⴳⴰⵔ ⵜⵎⵖⴰⵔⵜ ⵜⴰⵏⵙⵍⵎⵜ, ⵣⵓⵏ ⴷ ⴰⵙⵏⵖⵓⴱⵓ ⵏ ⵉⴱⵣⴰⵔⵏ ⵏⵏⵙ ⵉⴷⵎⵙⴰⵏⵏ ⴷ ⵢⵉⴹⵉⵚ ⵏ ⵓⵙⵙⵍⵎⴷ ⵖⴼ ⵓⵙⴷⵓⵙ ⵏ ⵜⵣⵎⵔⵜ ⵏⵏⵙ. ⴰⵎⵎⴰ ⴳ ⵓⴷⵍⵉⵙ ⵏⵏⵙ "ⵉⵙⵍⴰⵎ ⴷ ⵜⵓⴳⴷⵓⵜ", ⵜⵎⴹⴰⴽⴰⵕ/ⵜⵙⵙⴳⴷⵍ ⴳⵉⵙ ⵜⵉⵏⵥⴰⵕ ⵍⵍⵉ ⵉⵜⵜⵎⴰⴳⴳⴰⵔ ⵓⵎⴰⴹⴰⵍ ⴰⵡⵉⵙⵍⴰⵎ, ⴷ ⵜⵙⵇⵙⴰ ⴳⵉⵙ ⵖⴼ ⵜⵣⵎⵔⵜ ⵏ ⵓⵙⵎⵓⵔⵙ ⴳⵔ ⵜⴰⵥⵕⴰⵥⵓⵕⵜ ⵜⴰⵙⴳⴷⴰⵏⵜ ⴷ ⵡⴰⵣⴰⵍⵏ ⵉⴷⵉⵎⵓⵇⵕⴰⵟⵉⵢⵏ/ⵏ ⵜⵓⴳⴷⵓⵜ. ⵜⵥⵕⴰ ⵎⴰⵙ  ⴷ ⵜⵉⴽⵚⵚⴰⴹ ⴳ ⵜⴰⵜⵔⴰⵔⵜ ⴷ ⵜⵓⴳⴷⵓⵜ ⵜⴳⴰ ⴳ ⵓⴷⴰⵙⵉⵍ ⵏⵏⵙ ⵜⵉⴽⵚⵚⴰⴹ ⵙⴳ ⵡⵓⵏⵣⵓ ⵏ ⵜⵎⵖⴰⵔⵜ, ⵜⵙⴷⴷⵉⴷ ⵎⴰⵙ ⴷ ⵉⵙⵍⴰⵎ ⴰⴷⵜⵜⴰⵏ ⵓⵔ ⴰⵔ ⵉⵜⵜⵎⴳⴰⵍ ⴷ ⵉⵣⵔⴼⴰⵏ ⵏ ⵓⴼⴳⴰⵏ ⴷ ⵜⵔⵢⵓⴳⴰⵏⵜ.

 ⵜⵉⵙⵎⵖⵓⵔⵉⵏ ⴷ ⵜⴰⵢⵙⵉ ⵜⴰⵎⵖⵍⵓⵍⵜ 
ⵜⴼⵍ ⴷ ⴼⴰⵟⵉⵎⴰ ⵍⵎⵔⵏⵉⵙⵉ ⵢⴰⵜ ⵜⴰⵢⵙⵉ ⵜⴰⵡⵏⴳⵉⵎⵜ ⴷ ⵜⵙⴽⵍⴰⵏⵜ ⵜⴰⵎⵇⵇⵔⴰⵏⵜ, ⴷ ⵜⴳ ⵢⴰⵜ ⵙⴳ ⵉⵎⵙⵍⵉⵜⵏ ⵉⵅⴰⵜⴰⵔⵏ ⴳ ⵓⵎⵓⵙⵙⵓ ⴰⵙⴷⵏⴰⵏ ⴰⵡⵉⵙⵍⴰⵎ ⴷ ⵓⵎⴰⴹⵍⴰⵏ. ⵜⵓⵎⵥ ⵜⵉⵙⵎⵖⵓⵔⵉⵏ ⵜⵉⴳⵔⴰⵖⵍⴰⵏⵉⵏ ⵜⵉⵅⴰⵜⴰⵔⵉⵏ ⵣⵓⵏ ⴷ ⵜⴰⵙⵎⵖⵓⵔⵜ ⵏ ⵓⴳⵍⴷⵓⵏ ⵏ ⵡⴰⵙⵜⵓⵔⵢⴰⵙ ⴷ ⵜⵙⵎⵖⵓⵔⵜ ⵏ ⵉⵔⴰⵙⵎⵓⵙ ⵙ ⵓⴷⴰⴽⴰⴹ ⵖⴼ ⵉⴱⵣⴰⵔⵏ ⵏⵏⵙ ⵉⵡⵏⴳⵉⵎⵏ ⴷ ⵉⵏⴰⵎⵓⵏⵏ. ⵜⵍⵍⴰ ⵜⴰⵢⵙⵉ ⵏⵏⵙ ⴳ ⵜⵣⵎⵔⵜ ⵏⵏⵙ ⵖⴼ ⴰⴷ ⵜⴼⴽ ⵉⵎⵙⵍⵉ ⵉ ⵜⵎⵖⴰⵔⵉⵏ ⵉⵜⵜⵓⵙⵏⵏⵓⵔⴰⴼⵏ, ⴷ ⵓⵙⵙⵎⵔⵙ ⵏⵏⵙ ⵏ ⵜⴱⵔⵉⴷⵜ ⵜⴰⵎⴰⵙⵙⴰⵏⵜ ⴷ ⵓⵔⵣⵣⵓ ⴰⵙⴳⴷⴰⵏ ⵉ ⵡⴰⵏⵏⴰⵍ ⵏ ⵉⴱⴷⴷⵉⵜⵏ/ⵡⴰⴷⴷⴰⴷⵏ ⵏⵏⵙ ⵏ ⵜⵥⵕⴰⵥⵓⵕⵜ, ⴷ ⵜⵙⵡⴹⵜ ⵏⵏⵙ ⵉ ⵜⵙⵓⵜⵉⵏ ⵏ ⵜⵎⵣⵔⴰⵡⵉⵏ ⴷ ⵜⵎⵖⵏⴰⵙⵉⵏ ⵍⵍⵉ ⵉⵜⵜⵙⵎⴰⴷⵏ ⵜⴰⵡⴰⴷⴰ ⵏⵏⵙ ⴳ ⵓⵎⵣⴰⵖ ⵖⴼ ⵉⵣⵔⴼⴰⵏ ⵏ ⵜⵎⵖⴰⵔⵜ ⴳ ⵓⵙⴰⵜⵉ ⵏ ⵜⴷⵍⵙⴰ ⵏⵏⵙⵏⵜ.ⴼⴰⵟⵉⵎⴰ ⵍⵎⵔⵏⵉⵙⵉ (ⵙ ⵜⵄⵕⴰⴱⵜ)

 ⵉⴷⵍⵉⵙⵏ ⵏⵏⵙ 

 ⴷⴼⴼⵉⵔ ⵏ ⵓⴱⵔⴱⵓⵔ - 1975
 ⵉⵊⵉⴼⵔ ⴰⵙⵔⵜⴰⵏ - 1987
 ⵛⴰⵀⵕⴰⵣⴰⴷ ⵜⵎⵓⴷⴷⴰ ⵖⵔ ⵓⵜⴰⵔⴰⵎ, 2006 (ⵙ ⵜⵏⴳⵍⵉⵣⵜ: Scheherazade Goes West) 
 ⵉⵙⵍⴰⵎ ⴷ ⵜⵓⴳⴷⵓⵜ, 1994.
 ⵜⵉⵡⴰⵔⴳⵉⵡⵉⵏ ⵏ ⵜⵎⵖⴰⵔⵉⵏ ⵏ ⵓⵃⵔⵉⵎ/ⵢⵉⵊⵉⴼⵔ (ⵜⴰⵍⵍⴰⵙⵉⵏ ⵏ ⵜⵎⵥⵉ  ⵏ ⵓⵃⵔⵉⵎ) 
 ⵉⵙ ⵜⴳⴰⵎ ⵉⵣⵓⴱⵉⵛⵏ ⵎⴳⴰⵍ ⵏ ⵓⵃⵔⵉⵎ?
 ⴰⵎⵓⴳⴳⵉ ⴰⵣⵓⴼⴰⵏ/ⴰⵔⵉⵙⴰⵏ ⴳ ⵢⴰⵏ ⵡⴰⵎⵓⵏ ⴰⵡⵉⵙⵍⴰⵎ ⵏ ⵜⵥⵕⴷⴳⴰⵔⵜ ⵜⴰⵏⴹⴼⵓⵕⵜ - 1982
 ⵜⴰⵎⵓⵏⵏⴹⵜ ⵏ ⵜⵎⵖⴰⵔⵉⵏ? ⵜⴰⵎⵓⵏⵏⴹⵜ ⵏ ⵉⵔⴳⴰⵣⵏ?
 ⵜⵉⴳⵍⴷⴰⵏⵉⵏ ⵉⵜⵜⵓⵢⴰⵜⵜⵓⵏ - 1990 (ⴰⵙⵓⵖⵍ ⴰⵙⵔⵖⵉⵏ ⴳ 2006) 
 ⵜⵉⵎⵖⴰⵔⵉⵏ ⵏ ⵓⵜⴰⵔⴰⵎ: ⵜⴰⵣⵔⴰⵡⵜ ⵜⴰⴱⴰⵔⵣⴰⵏⵜ
 ⵜⵉⵎⵖⴰⵔⵉⵏ ⵖⴼ ⵉⴼⵔⴰⵡⵏ ⵏ ⵜⵡⴰⵔⴳⵉⵜ (Women on the Wings of Dream) 
 ⵛⴰⵀⵕⴰⵣⴰⴷ ⵓⵔ ⵜⴳⵉ ⵜⴰⵎⵖⵔⵉⴱⵉⵜ 
 ⵜⵉⴽⵚⵚⴰⴹ ⴳ ⵜⴰⵜⵔⴰⵔⵜ - 2010 .ⵉⴳⵉⵜⵏ ⵏⵏⵙ

 ⵥⵕ ⵓⴳⴳⴰⵔ 

 ⵏⴰⵡⴰⵍ ⵙⵙⵄⴷⴰⵡⵉ
 ⵍⴰⵢⵍⴰ ⴰⴱⵓⵣⵉⴷ
 ⵜⴰⵥⵕⵡⵜⵎⵜ

 ⵉⵙⴰⵖⵓⵍⵏ